Jerome Joorst, Author at LitNet
Jerome Joorst het 18 jaar ervaring as opvoeder in landelike werkersklasskole. In 2011 het hy as heleskoolevalueerder by die Wes-Kaapse Onderwysdepartement begin werk. Hy is ’n lektor in die Departement Onderwysbeleidstudies aan die Universiteit Stellenbosch, waar hy sedert 2013 modules oor perspektiewe op onderwysstelsels vir BEd IV, onderwysbeheer, leierskap en bestuur vir nagraadse onderwysstudente en navorsingsmetodes vir Hons BEd-studente doseer. Jerome bied ook studieleiding aan magisterstudente en doktorale studente.
Sy meestersgraad het gehandel oor die aard van leerders se deelname in beheerliggame, en sy PhD aan die Universiteit Stellenbosch het gefokus op die posisionering van landelike leerders in die opvoedingstelsel.
Verder is hy betrokke in verskeie gemeenskapsprojekte, veral, maar nie uitsluitlik nie, in plattelandse gemeenskappe. Een van sy jongste gemeenskapsprojekte sluit in samewerking tussen die Universiteit Stellenbosch, Universiteit van Baden-Württemborg (Duitsland) en die Paternoster-gemeenskap aan die Weskus. Hy dien ook as mentor vir studente en leerders uit minderbevoorregte omstandighede.
Sonder kompas: Hoe navigeer ’n arm leerder sy pad deur sy skoolloopbaan?
Jerome Joorst, Estelle Kruger Onderhoude 2017-09-27
"Hierdie kinders moet dikwels hul skoling doen parallel met ’n stryd om oorlewing. Alhoewel die regering baie gedoen het en steeds baie doen om historiese ongelykhede tussen skole aan te spreek, sukkel arm, landelike leerders steeds meer as ander kinders met historiese materiële ongelykheid binne en buite die skool."